b"\n_START_ARTICLE_\nCristiano Ronaldo\n_START_SECTION_\nZa\xc4\x8detek kariere\n_START_PARAGRAPH_\nRodil se je 5. februarja  1985 v Funchalu na Madeiri, materi Mariji Dolores dos Santos Aveiro in o\xc4\x8detu Jos\xc3\xa9u Dinisu Aveiro. Odra\xc5\xa1\xc4\x8dal je s starej\xc5\xa1im bratom Hugom, ima pa \xc5\xa1e dve starej\xc5\xa1i sestri Elmo in Katio. Katia je pevka in je na Portugalskem znana pod vzdevkom \xc2\xbbRonalda\xc2\xab. Ime Ronaldo je na Portugalskem zelo redko, Cristiano pa je dobil ime po ameri\xc5\xa1kem predsedniku Ronaldu Reaganu._NEWLINE_Z nogometom se je za\xc4\x8del ukvarjati, ko je bil star tri leta in kasneje pri \xc5\xa1estih letih, ko je za\xc4\x8del hoditi v \xc5\xa1olo. V mladosti je navijal za klub Benfica, \xc4\x8deprav se je kasneje pridru\xc5\xbeil Sportingu. Njegova prva ekipa je bila amaterska Andorinha, za katero je za\xc4\x8del igrati pri osmih letih. Po letu 1995, ko je bil star deset let, je njegov sloves na Portugalskem za\xc4\x8del rasti. Obe najbolj\xc5\xa1i ekipi Madeire sta si \xc5\xbeeleli njegov podpis - CS Mar\xc3\xadtimo in CD Nacional. Bolj\xc5\xa1a ekipa, Mar\xc3\xadtimo, je zamudila sestanek z managerjem Andorinhe Ruiem Santosem in tako je Ronaldo podpisal z Nacionalom. Po uspe\xc5\xa1ni kampanji pri Nacionalu, ga je odkupil Sporting._NEWLINE_Pri Sportingu je za\xc4\x8del trenirati v Alcocheti, znanem Sportingovem mladinskem pogonu. Tam se mu je pridru\xc5\xbeila tudi njegova mama, saj so v klubu menili, da potrebuje podporo. Za Sporting je debitiral proti Moreirenseju in takoj zabil 2 gola. Nastopil pa je tudi za Portugalsko U-17 reprezentanco na evropskem prvenstvu. Na tem prvenstvu je vzbudil zanimanje Liverpoola, ker pa je bil star 16 let, so menili, da potrebuje \xc5\xa1e nekaj \xc4\x8dasa da se razvije v pravega igralca. Je pa kasneje Ronaldo vzbudil pozornost Sira Alexa Fergusona na tekmi za otvoritev stadiona Alvalade XXI, ko je Sporting premagal United 3-1 z Ronaldom na \xc4\x8delu, poleti 2003. Nad Ronaldovo predstavo so bili navdu\xc5\xa1eni vsi - prav tako igralci in uprava Manchester Uniteda, ki je teden kasneje poslala Sportingu ponudbo te\xc5\xbeko 12,24 milijonov \xc2\xa3. Sporting ponudbe ni mogel zavrniti in tako je Ronaldo postal najdra\xc5\xbeji najstnik v angle\xc5\xa1kem nogometu - vse dokler ni United od\xc5\xa1tel ve\xc4\x87 za Wayna Rooneya. Podedoval je \xc5\xa1tevilko 7, ki so jo nosili nekateri najbolj\xc5\xa1i igralci, ki so kdaj koli oblekli dres Manchester Uniteda: George Best, Bryan Robson, Eric Cantona in David Beckham. \xc4\x8ceprav je na za\xc4\x8detku hotel \xc5\xa1tevilko 28, ki je bila njegova \xc5\xa1tevilka pri Sportingu in tudi zato, ker ni maral pritiska svete sedmice, se je na koncu vseeno sprijaznil in jo prvi\xc4\x8d oblekel na tekmi proti Boltonu, ko je v igro pri\xc5\xa1el v \xc5\xa1estdeseti minuti in takoj navdu\xc5\xa1il. Ronaldova predstava je bila odli\xc4\x8dna in Rde\xc4\x8di Vragi so dobili novo zvezdo, najstni\xc5\xa1ko senzacijo - Cristiana Ronalda. _NEWLINE_Iz sezone v sezono je njegova nogometna vrednost rasla. Njegove koncentracije nista mogla zmesti niti prepir z Van Nistelrooyem, ki je poleti 2006 zapustil klub in incident na svetovnem prvenstvu v Nem\xc4\x8diji 2006 (Anglija - Portugalska). Po incidentu na SP v Nem\xc4\x8diji so se pojavila ugibanja o njegovem prestopu k Realu iz Madrida, ki pa jih je Ronaldo uti\xc5\xa1al, ko je zvestobo Unitedu obljubil vse do leta 2012. Kljub incidentu je bil po prvenstvu Ronaldo \xc5\xa1e vedno ljubljenec navija\xc4\x8dev Manchester Uniteda. Povsem druga\xc4\x8de pa je bilo drugje po Angliji, kjer je bil vedno dele\xc5\xbeen \xc5\xbevi\xc5\xbegov in \xc5\xbealjenja, ampak odgovoril je na najbolj\xc5\xa1i mo\xc5\xbeen na\xc4\x8din - z odli\xc4\x8dno igro in goli. Tako je do decembra 2006 postal eden najvplivnej\xc5\xa1ih igralcev Manchester Uniteda in na njegovih krilih je klub osvojil naslov prvaka angle\xc5\xa1ke Premier League 2007 in 2008.\n_START_SECTION_\nSezona 2006/07\n_START_PARAGRAPH_\nV sezoni 2006/07 je Ronaldo prejel nagrado za najbolj\xc5\xa1ega igralca leta po izboru igralcev Premier League in najbolj\xc5\xa1ega mladega igralca Premier League in je tako \xc5\xa1ele drugi, ki mu je uspelo osvojiti obe lovoriki v istem letu, pred njim je to uspelo le \xc5\xa1e Andyju Grayu leta 1977. V letu 2007 pa je osvojil tudi nagrado Igralec leta navija\xc4\x8dev in je tako prvi, ki mu je uspelo vse troje v enem letu. V lasti ima tudi rekord za najve\xc4\x8d golov sredinskega igralca v eni sezoni. V sezoni 2006/07 je zabil 17 golov.\n_START_SECTION_\nSezona 2007/08\n_START_PARAGRAPH_\nV sezoni 2007/08 je bil progla\xc5\xa1en za najbolj\xc5\xa1ega igralca na svetu in je prejel zlato \xc5\xbeogo. Istega leta je z Manchestrom osvojil tudi ligo prvakov. Sezono kasneje, je posku\xc5\xa1al vse, da bi obranil naslov najbolj\xc5\xa1ega igralca sveta, a mu je po zmagi v finalu Lige prvakov ta naslov vzel nogometa\xc5\xa1 katalonske Barcelone, argentinec Lionel Messi. Od sezone 2009/10 je \xc4\x8dlan Reala Madrid.\n_START_SECTION_\nSezona 2013/14\n_START_PARAGRAPH_\n18. avgusta 2013 je opravil 200. nastop za Real z zmago nad Real Betisom 2-1. Cristiano Ronaldo ni zadel v prvih dveh tekmah La Lige, je pa zadel na 3. za doma\xc4\x8do zmago nad Athletic Bilbaom 3-1._NEWLINE_15. septembra je podalj\xc5\xa1al pogodbo z Realom do leta 2018 in povi\xc5\xa1al pla\xc4\x8do na 17 milijonov na leto. Postal je najbolje pla\xc4\x8dan igralec. _NEWLINE_17. septembra 2014 je na tekmi v Istanbulu proti Galatasarayu zadel svoj 2. hat-trick v Ligi Prvakov v karieri. 5 dni kasneje je zadel 2 gola proti Getafeju(4-1), 2. gol je zadel s peto v sodnikovem podalj\xc5\xa1ku. Prebil se je med 5 najbolj\xc5\xa1ih strelcev kluba v zgodovini. Na svoji 100. tekmi v evropskih tekmovanjih proti Copenhagnu je zadel dvakrat za 4-0. 5. oktobra je zadel proti Levanteju v 94. minuti za zmago Real Madrida 3-2. V Ligi Prvakov 2013-14 je dvakrat zatresel mre\xc5\xbeo Juventusa za novo doma\xc4\x8do zmago 2-1. Tako je postal 3. najbolj\xc5\xa1i strelev v Ligi Prvakov s 57. goli. 30. oktobra pa je dosegel 18. hat-trick v La Ligi proti Sevilli (7-3)._NEWLINE_Na svojem 106. gostujo\xc4\x8dem nastopu za Galaktike proti Rayu Vallecanu (3-2) je dosegel 100. gostujo\xc4\x8di zadetek v vseh tekmovanjih. 5. novembra 2013 je podrl rekord po \xc5\xa1tevilu golov v enem koledarskem letu v evropskih tekmovanjih, ko je izena\xc4\x8dil na rezultat 2-2 proti Juventusu. 9. novembra 2013 je dosegel 18. hat-trick v La Ligi (1 gol iz igre,1 iz enajtmetrovke,1 iz prostega strela) proti Realu Sociedadu (5-1). Bil je pri \xc5\xa1tevilki 20 medtem ko je vodil le \xc5\xa1e Ronaldinho s 21. _NEWLINE_Ob zadetkih 32 na 22 tekmah se je govorilo, da je v ''najbolj\xc5\xa1i formi v \xc5\xbeivljenju''. 23. novembra 2013 ga je v Almerii v 52. minuti zamenjal Jese zaradi po\xc5\xa1kodbe. 10. decembra se je vrnil z golom proti Copenhagnu. Na vrhu\n_START_SECTION_\nSezona 2014/15\n_START_PARAGRAPH_\nV sezoni 2014-15 je Ronaldo prvo tekmo odigral proti Sevilli v okviru UEFA Super Cup. Zadel je dvakrat in odlo\xc4\x8dil tekmo(2-0). Nato se je sre\xc4\x8dal z mestim rivalom Atletico Madridom v \xc5\xa1panskem super pokalu. Na prvi tekmi na Bernabeu je igri\xc5\xa1\xc4\x8de zapustil po prvem pol\xc4\x8dasu zaradi po\xc5\xa1kodbe. Kon\xc4\x8dalo se je z 1-1. V povratni tekmi na Calderonu je prav tako igral le en pol\xc4\x8das. A ostalo je pri rezultatu 1-0(1-2), ko je v 2. minuti igre zadel Mario Mand\xc5\xbeuki\xc4\x87 in tako je Real izgubil boj za 6 lovorik v eni sezoni. Prvi gol v La Ligi je zadel na prvi tekmi proti Cordobi. Kasneje se je po\xc5\xa1kodoval in zaigral 13. septembra proti Atletico Madridu ter izgubil z 1-2, \xc4\x8deprav je zadel z enajtmetrovke._NEWLINE_20. septembra je zadel prvi hat-trick na gostovanju pri Deportivu. V naslednjem krogu je zadel \xc5\xa1tirikrat proti Elcheju vklju\xc4\x8dno z dvema enajtmetrovkama. To je bil njegov 25. hat-trick v vseh tekmovanjih za Real Madrid, 3 hat-tricke za rekorderjem Alfredom Di Stefanom. Prebil se je tudi med najbolj\xc5\xa1ih 10 strelcev v La Ligi vseh \xc4\x8dasov. Imel je izjemno statistiko: 186 golov na 169 tekmah v La Ligi. _NEWLINE_5. oktobra je zadel \xc5\xa1e en hat-trick za zmago nad Athletic Bilbaom 5-0, teden kasneje \xc5\xa1e 2 gola proti Levanteju za zmago 5-0. 22. oktobra je zadel prvi gol proti Liverpoolu za zmago 3-0 na gostovanju v Ligi Prvakov in postal prvi, ki je zadel desetkrat zapored na gostovanju v UEFA Ligi Prvakov. Z golom proti Barceloni(3-1) je zadel 15. gol na 7. tekmi v La Ligi in postavil nov rekord, ki ga je nosil \xc5\xbee pokojni Ferenc Puskas. _NEWLINE_6. decembra 2014 je zadel nov hat-trick proti Celti Vigo(3-0). Zadel je 200. gol na 178. tekmi, 23. hat-trick v La Ligi ter postavil nov rekord. Med tednom je zadel \xc5\xa1e 72. zadetek v Ligi Prvakov in se pribli\xc5\xbeal Messiju na 2 gola. 20. decembra je z Real Madridom osvojil \xc5\xa1e 4. lovoriko v letu 2014: Svetovno Klubsko Prvenstvo 2014. Na tem turnirju v Maroku je dobil srebrno \xc5\xbeogo, zlato je dobil njegov soigralec Sergio Ramos._NEWLINE_4. januarja 2015 je zadel 1. proti Valencii na Mestalli kljub porazu 1-2 in postal najbolj\xc5\xa1i strelec Real Madrida na gostovanjih z 88. goli na 91. tekmah. 12. januarja 2015 je osvojil zlato \xc5\xbeogo. Tako je potrdil vlogo favorita za najbolj\xc5\xa1ega nogometa\xc5\xa1a na svetu v letu 2014. S 3. zlato \xc5\xbeogo se je pridru\xc5\xbeil Zinedinu Zidanu in Ronaldu de Limi. Le \xc5\xa1e Messi je bil pred njim s \xc5\xa1tirimi. 24.1. je Ronaldo dobil 9. rde\xc4\x8di karton v karieri proti C\xc3\xb3rdobi ob zmagi 2-1 zaradi udarca nad Edimarjem. S tem so ga kaznovali za 2 tekmi prepovedi igranja. Po odslu\xc5\xbeeni kazni je njegova forma strmo padla. Za name\xc4\x8dek se je obnovila po\xc5\xa1kodba kolena, ki ga je mu\xc4\x8dila na SP 2014 v Braziliji.  _NEWLINE_18. februarja 2015 je Ronaldo zadel gol proti Schalkeju v LP za zmago 2-0. V 2. tekmi osmine finala proti Schalkeju je zadel dvakrat ob porazu 3-4 in postal najbolj\xc5\xa1i strelec v zgodovini LP. _NEWLINE_5.4.2015 je CR7 1.v karieri zadel 5 golov na 1 tekmi, vklju\xc4\x8dno s 8-minutnim hat-trickom, ob porazu Granade 9-1. S temi zadetki se je izena\xc4\x8dil z rekordom\xc2\xa0Alfreda Di St\xc3\xa9fana_NEWLINE_v 28.hat-trickih za Real Madrid. Ob tem ga je soigralec Karim Benzema ozna\xc4\x8dil z besedo ''fenomen''. 8. aprila je zadel 300. golza klub ob zmagi 2-0 nad Rayem Vallecanom. 10 dni pozneje je z golom proti M\xc3\xa1lagi postal 1. igralec v zgodovini nogometa, ki je zadel 50 ali ve\xc4\x8d golov v petih sezonah. 2. maja je v Sevilli podrl rekord Alfreda Di St\xc3\xa9fana s 29. hat-trikom za Real Madrid. 13.5. je zadel 307. zadetek iz enajstmetrovke v polfinalu LIge Prvakov. Nasprotnik je bil Juventus in tekma se je kon\xc4\x8dala 1-1, kar je bilo premalo za finale LP 2015.  S tem zadetkom pa se je z Alfredom Di St\xc3\xa9fanom izena\xc4\x8dil kot 2. najbolj\xc5\xa1i strelec real Madrida v zgodovin. Zaostajal je le \xc5\xa1e za Ra\xc3\xbalom, je pa tudi z Messijem postal najbol\xc5\xa1i strelec LP v zgodovini. 23. maja je odigral zadnjo tekmo Real Madrida sezone 2014/15 proti Getafeju(to je bil njegov 200. nastop v La Ligi in 300. v vseh tekmovanjih). dosegel je 8. hat-trik v sezoni in izena\xc4\x8dil rekorn Lionela Messija (hat-trikov v La Ligi v 1 sezoni). S tem je izbolj\xc5\xa1al osebni rekornd iz sezone 2011/12, ko je zadel 60 golov. V tej sezoni pa je dosegel 61 zadetkov. Dal je 48 golov (2 manj od Messijevega rekorda iz leta 2011/12), v sezoni 2011/12 pa je dosegel \xc5\xa1tevilo 46. Kot rezultat je dobil Pichichi kot najbolj\xc5\xa1i strelec v \xc5\xa0paniji 2. zapored. Osvojil je tudi Evropski zlati \xc4\x8develj kot najbolj\xc5\xa1i strelec z 10. zadetki (toliko sta jih dosegla tudi Messi in Neymar) LP 3. zapored in 4. v karieri. Sezona se je kon\xc4\x8dala v razo\xc4\x8daranju, saj je Real Madrid zasedel 2. mesto v La Ligi, izpadel v polfinalu Lige prvakov."